
LIETUVOS RESPUBLIKOS SEIMO
KRIMINALINĖS ŽVALGYBOS PARLAMENTINĖS KONTROLĖS KOMISIJOS
 2014 M. PAVASARIO SESIJOS VEIKLOS 
ATASKAITA

(2014 m. kovo 10 d. – 2014 m. liepos 17 d.)

Lietuvos Respublikos Seimo Kriminalinės žvalgybos parlamentinės kontrolės komisiją (toliau – Komisija) 2014 m. pavasario (IV) sesijoje sudarė: Komisijos pirmininkas Darius Petrošius, pirmininko pavaduotoja Zita Žvikienė, nariai: Dainius Kreivys, Dalia Kuodytė, Michal Mackevič, Arvydas Mockus, Remigijus Žemaitaitis.
Seimo (IV) pavasario sesijos metu Komisija posėdžiavo septynis kartus. Trys Komisijos posėdžiai buvo išvažiuojamieji su kriminalinę žvalgybą vykdančių institucijų atstovais. 
Komisija 2014 m. kovo 12 d. bendrame su Nacionalinio saugumo ir gynybos komitetu uždarame posėdyje išklausė informaciją, dėl Seimo pavedimu atliekamo parlamentinio tyrimo, kurio užduotis atsakyti į Seimo nutarimo projekte Nr. XIIP-1065 „Dėl Seimo laikinosios tyrimo komisijos sudarymo dėl galimai neteisėto poveikio valstybės institucijoms faktinių aplinkybių nustatymo bei organizuotos asmenų grupės galimų sąsajų su Valstybės saugumo departamentu ištyrimo“ keliamus klausimus. 
Komisija 2014 m. kovo 19 d. bendrame su Nacionalinio saugumo ir gynybos komitetu uždarame posėdyje, įvertinusi atliekant parlamentinį tyrimą dėl Seimo nutarimo projekte Nr. XIIP-1065 suformuluotų klausimų surinktą informaciją, nutarė pratęsti šio parlamentinio tyrimo terminą. 
	Komisija 2014 m. kovo 26 d. uždarame posėdyje išklausė Lietuvos Respublikos Generalinės prokuratūros atstovų pateiktą informaciją apie 2013 metais sankcionuotus Lietuvos Respublikos kriminalinės žvalgybos įstatyme numatytus kriminalinės žvalgybos veiksmus. 
	Komisija 2014 m. balandžio 16 d. uždarame posėdyje svarstė kreipimąsi dėl galimai neteisėtų Specialiųjų tyrimų tarnybos veiksmų taikant kriminalinės žvalgybos priemones. 
	Komisija 2014 m. gegužės 7 d. išvažiuojamojo posėdžio metu susitiko su Kalėjimų departamento prie Teisingumo ministerijos ir jam pavaldžių įstaigų atstovais. Komisija domėjosi kriminalinės žvalgybos funkcijos vykdymu šioje įstaigų sistemoje nuo 2014 m. kovo 1 d., kai Kalėjimų departamentui ir jam pavaldžių laisvės atėmimo įstaigų padaliniams buvo suteikti įgaliojimai vykdyti kriminalinę žvalgybą. Kalėjimų departamento atstovai informavo, kad Kalėjimų departamente ir jam pavaldžiose įstaigose įsteigti kriminalinės žvalgybos padaliniai. 
	Komisija  2014 m. birželio 4 d. išvažiuojamojo posėdžio į Finansinių nusikaltimų tyrimo tarnybą prie Lietuvos Respublikos vidaus reikalų ministerijos metu domėjosi, kaip šioje įstaigų sistemoje įgyvendinamas Kriminalinės žvalgybos įstatymas. Susitikimo metu taip pat buvo aptarta teismų praktika, kurioje vertinamas operatyvinių veiksmų taikymo pagrįstumas. 
	Komisija  2014 m. birželio 18 d. išvažiuojamojo posėdžio į Specialiųjų tyrimų tarnybą metu domėjosi, kaip šioje įstaigų sistemoje įgyvendinamas Kriminalinės žvalgybos įstatymas. Susitikimo metu taip pat buvo išklausyta informacija apie tai, kaip pagal Korupcijos prevencijos įstatymo 9 straipsnį pateikiant informaciją apie asmenį, siekiantį eiti arba einantį pareigas valstybės ar savivaldybės įstaigoje ar įmonėje, ši informacija yra renkama ir vertinama.

Pareiškimų ir raštų nagrinėjimas

Seimo pavasario sesijos metu (2014 m. kovo 10 d. – 2014 m. liepos 17 d.) Komisija:
· gavo pareiškimų, raštų ir kitų dokumentų – 15;
· parengė atsakymų ir raštų – 18.

Parengti teisės aktų projektai

Seimo (IV) pavasario sesijoje Kriminalinės žvalgybos parlamentinės komisija naujų teisės aktų nerengė.



Komisijos pirmininkas                                                                Darius Petrošius

